| De 25 øverste lagene i verdensrankingen per 20. august 2021 |
| --- |
| Rank | Lag | Poeng | Overnasjonalt forbund |
| 1 | USAs flagg USA | 2110 | CONCACAF |
| 2 | Sveriges flagg Sverige | 2089 | UEFA |
| 3 | Tysklands flagg Tyskland | 2073 | UEFA |
| 4 | Nederlands flagg Nederland | 2048 | UEFA |
| 5 | Frankrikes flagg Frankrike | 2039 | UEFA |
| 6 | Canadas flagg Canada | 2021 | CONCACAF |
| 7 | Brasils flagg Brasil | 1979 | CONMEBOL |
| 8 | Englands flagg England | 1974 | UEFA |
| 9 | Nord-Koreas flagg Nord-Korea | 1940 | AFC |
| 10 | Spanias flagg Spania | 1936 | UEFA |
| 11 | Australias flagg Australia | 1935 | AFC |
| 12 | Norges flagg Norge | 1932 | UEFA |
| 13 | Japans flagg Japan | 1915 | AFC |
| 14 | Italias flagg Italia | 1886 | UEFA |
| 15 | Danmarks flagg Danmark | 1869 | UEFA |
| 16 | Islands flagg Island | 1830 | UEFA |
| 17 | Kinas flagg Kina | 1814 | AFC |
| 18 | Sør-Koreas flagg Sør-Korea | 1811 | AFC |
| 19 | Belgias flagg Belgia | 1810 | UEFA |
| 20 | Sveits’ flagg Sveits | 1800 | UEFA |
| 21 | Østerrikes flagg Østerrike | 1785 | UEFA |
| 22 | Skottlands flagg Skottland | 1754 | UEFA |
| 23 | New Zealands flagg New Zealand | 1744 | OFC |
| 24 | Russlands flagg Russland | 1707 | UEFA |
| 25 | Finlands flagg Finland | 1705 | UEFA |

**FIFAs verdensranking i fotball for kvinner** ble introdusert i juli 2003 som en parallell til den eksisterende rankingen for menn. Som for mennene, har FIFAs verdensranking for kvinner som funksjon å sammenlikne de aktive landslags styrker med hverandre på et gitt tidspunkt.

I motsetning til mennenes system, som bare regner med de fire siste årene, og som legger vekt på de siste kampene, tar rankingen for kvinner hensyn til alle lag som er spilt fra den første FIFA-godkjente landskampen for kvinner, mellom Frankrike og Nederland i 1971. Rankingen tar også mindre hensyn til de siste kampene enn i mennenes tilfelle. Dette medfører at noen av lagene som har gjort det bra tidligere får et noe høyere tall enn deres nåværende form tilsier.

Kvinnerankingen lanseres hvert kvartal, som oftest i mars, juni, september og desember. Når større mesterskap arrangeres i nærheten av disse månedene, kan det hende at rankingen blir lagt til etter dette mesterskapet, som i 2007, da VM ble arrangert i september. Rankingen kom da ut i oktober.

Systemet for utregning er en forenklet utgave av Elo-rangeringen som originalt brukes i sjakk og Go. Systemet anser rangeringen for landslag med færre enn 30 kamper som provisoriske. Lag som ikke har vært aktive de siste 18 månedene og lag som ikke har spilt mot fem lag som har offisiell ranking får heller ikke en offisiell ranking. Lag som ikke har vært aktive de siste fire årene står ikke på listen. Som i herrefotballen, tas ikke ikke-offisielle treningskamper med.

Rankingfordelingen
------------------

| Lag | Kamper |
| --- | --- |
| Tysklands flagg Tyskland | 15 |
| USAs flagg USA | 14 |

Per juni 2010 har bare USA og Tyskland ledet rankingen, og fra oktober 2003 til desember 2008 holdt de to landene de to øverste posisjonene. I mars 2009 kom Brasil på andreplass som første lag utenfor UEFA, men Tyskland tok annenplassen tilbake etter EM 2009. De to andre tilfellene av andre lag på andreplassen er Norge i den første rankingen i juli og august 2003.

I mars 2009 var UEFA for første gang ikke representert blant de to øverste lagene. UEFA pleier imidlertid å dominere rankinglisten, og har ofte over halvparten av lagene på listen blant de 25 beste lagene. Skandinavia er særlig godt representert, samtlige landslag bortsett fra Færøyene har vært inne blant de 25 flere ganger.

Norge i verdensrankingen
------------------------

Norge er et av verdens beste landslag i fotball for kvinner. Akkurat som herrelaget har kvinnelandslaget to ganger vært nummer 2 på verdensrankingen. Norge har aldri ledet, på tross av at landslaget var regjenrende olympiske mestre da rankingen satte igang. Etter de to første rankingene, der Norge var rangert som nummer 2, har landslaget holdt seg på tredjeplass kontinuerlig fram til juni 2007, da landslaget ble rangert på fjerdeplass. Allerede på neste ranking, i oktober, ble Norge rangert som verdens femte beste lag. I september 2008, etter OL i Beijing, ble landslaget degradert til sjetteplass, og i mars 2009 kom Norge på den til da dårligste plassen, en niendeplass. I juni falt Norge ytterligere, passert av England etter å ha tapt for dem i vennskapskamp, men etter et godt EM steg Norge tre plasseringer på rankingen for september 2009. Det er første gang Norge har avansert på rankingen.

Se også
-------

* Internasjonale landslagskonkurranser i fotball for kvinner
* Liste over kvinnelandslag i fotball
* FIFAs verdensranking for menn

Referanser
----------

1. ↑  FIFAs ranking

Eksterne lenker
---------------

* Verdensrangeringen ved FIFA.comArkivert 22. januar 2013 hos Wayback Machine. (engelsk)
* Mark's Women's World Football Ranking
* Women's World Football Arkivert 24. august 2019 hos Wayback Machine.
* Rating procedure – FIFA.com Arkivert 23. januar 2009 hos Wayback Machine. (engelsk)

| * v
* d
* r
Internasjonal fotball |
| --- |
| FIFA **·** VM for menn (U20 **·** U17) **·** VM for kvinner (U20 **·** U17) **·** Sommer-OL **·** Ungdoms-OL **·** Universiaden **·** Asialekene **·** Panamerikanske leker |
| 

|  |  |
| --- | --- |
| Asia | AFC **·** Asiamesterskapet i fotball (menn) **·** Asiamesterskapet i fotball (kvinner) **·** Mesterligaen **·** AFC Cup **·** AFC Women's Club Championship (kvinner) |
| Afrika | CAF **·** Afrikamesterskapet i fotball (menn) **·** Afrikamesterskapet i fotball (kvinner) **·** Mesterligaen (menn) **·** Mesterligaen (kvinner) |
| Nord-Amerika | CONCACAF **·** CONCACAF Gold Cup (menn) **·** CONCACAF Gold Cup (kvinner) **·** Mesterligaen |
| Sør-Amerika | CONMEBOL **·** Copa América **·** Copa América Femenina (kvinner) **·** Copa Libertadores **·** Copa Sudamericana **·** Copa Libertadores Femenina (kvinner) |
| Oseania | OFC **·** Oseaniamesterskapet i fotball (menn) **·** Oseaniamesterskapet i fotball (kvinner) **·** Mesterligaen |
| Europa | UEFA **·** EM i fotball (menn) **·** EM i fotball (kvinner) **·** Mesterligaen (menn) **·** Europaligaen **·** Europa Conference League **·** Mesterligaen (kvinner) |

 |  |
| FIFA Club World Cup **·** Algarve Cup **·** FIFA World Player of the Year **·** Gullballen **·** FIFAs verdensranking (menn) **·** FIFAs verdensranking (kvinner) |